Коран глава 87
ПРЕВИШЊИДато у Меки. — 19 стихова.
У име Бога благога и милосрднога.

1. Поздрављај име Господа твојега превишњега,

2. Који је створио све и у свему установио равнотежу,

3. Који је утврдио судбине свачему и све управља к једному циљу.

4. Који чини да расте трава на пашама,

5. И преобраћа је у сухо сијено.

6. Ми ћемо те научити читати Коран, и ти нећеш из њега ништа заборавити,

7. Изузевши оно што усхтије Бог; јер он зна што се јавља на свјетлост и што је сакривено.

8. Ми ћемо ти учинити лаким наше путове.

9. Опомињи, јер твоје опомене спасавају.

10. Који год се боји Бога, размишљаће о њима.

11. Отпадник једини удаљаваће се од њих,

12. Онај који буде изложен страшној ватри;

13. Он у њој неће умријети, а неће ни живјети.

14. Блажен онај који се сачува чист,

15. Који понавља име Божје и моли се.

16. Али ви више волите живот овога свијета;

17. Па ипак, будући живот више вриједи и трајашнији је.

18. То се налази у књигама старијех,

19. У књигама Аврамовијем и Мојсијевим.

Коран у преводу Миће Љубибратића